Hem estat a la casa del Marcus (si, si, la seva i la dels seus tres fills) pel pont de desembre. La comunicació amb el Marcus ha estat del tot fluida sempre pel xat d'Airbnb.
L'arribada va ser fàcil, vam quedar on ens deixaria les claus (vam arribar a quarts de deu de la nit) i allà estaven. Cap complicació per obrir. La casa tenia la calefacció, l'aigua calenta i la llum en funcionament, no vam haver de fer res.
La casa és perfecte. La zona de menjador i cuina és molt i molt còmode. I les 3 habitacions ens han anat perfectes. Una té un llit de matrimoni gran, l'altra té un llit de matrimoni petit i la tercera té un llit individual i ens va posar un matalàs a terra, perfecte per a nosaltres. La pega és que els armaris estan plens de les seves coses però no ens ha suposat gaire problema més que haver d'obrir les maletes cada dia, vaja, res greu. Té un lavabo amb pica i wc i un altre amb pica, wc i banyera amb dutxa. Tot funciona molt bé. La cuina està totalment equipada, no hem trobat a faltar res.
La ubicació de la casa és perfecte, a 1 minut caminant de l'estació de metro i tren de Vanlose. En 10 minuts et plantes al centre de Copenhagen i en 30 minuts a l'aeroport i sense fer cap transbordament!!!! Si, no està al centre de la ciutat, però no ens ha empipat gens ni mica. Hi ha un supermercat Netto a 1 minut.
El dia que vam marxar el nostre avió sortia a les 8 del vespre i vam poder deixar les maletes al rebedor fins que vam necessitar.
I per acabar, el preu és fantàstic. Quan vam començar a veure els preus dels hotels de Copenhaguen ens vam espantar molt. En canvi, el preu d'aquesta casa ens l'hem pogut permetre i a sobre hem estalviat diners esmorzant i sopant a casa.
Resumint, allotjament totalment recomanable. Si tornem a Copenhaguen ja sabem on allotjar-nos!
Tak Marcus.